
Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.5/2009 privind stabilirea unor măsuri pentru îmbunătăţirea unor activităţi la nivelul Guvernului, trimis Comisiei noastre pentru dezbatere în fond, cu adresa nr.PL.x 131 din 23 februarie 2009.

PREŞEDINTE,

SULFINA BARBU

RAPORT

asupra proiectului de Lege pentru aprobarea Ordonanţei de urgenţă a Guvernului nr.5/2009 privind stabilirea unor măsuri pentru îmbunătăţirea unor activităţi la nivelul Guvernului


În conformitate cu prevederile art.95 şi art.115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 131 din 23 februarie 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.5/2009 privind stabilirea unor măsuri pentru îmbunătăţirea unor activităţi la nivelul Guvernului.


La întocmirea Raportului s-a avut în vedere: 

· avizul favorabil al Consiliului Legislativ nr.86 din 18.02.2009.


Proiectul de Lege a fost dezbătut şi analizat în fond, în procedură de urgenţă, în şedinţa din 3 martie 2009. 


Proiectul de Lege are ca obiect de reglementare stabilirea unor măsuri pentru îmbunătăţirea unor activităţi la nivelul Guvernului, vizând suplimentarea numărului de posturi şi a finanţării aferente acestora la Secretariatul General al Guvernului, precum şi trecerea Departamentului pentru Dialog Social din cadrul Cancelariei Primului-Ministru, în structura Ministerului Muncii, Familiei şi Protecţiei Sociale.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor aprobarea  proiectului de Lege, în forma prezentată de Guvern.



Proiectul de Lege face parte din categoria legilor organice.



La lucrările Comisiei au fost prezenţi un număr de 25 deputaţi, din totalul de 31 membrii ai Comisiei.

 
Raportul Comisiei a fost adoptat cu  majoritate de voturi (3 voturi împotrivă).


Potrivit prevederilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  prima Cameră sesizată.
PREŞEDINTE,



SECRETAR,




      SULFINA BARBU
         
Mihai Cristian Apostolache

Întocmit,

Consilier parlamentar:

Sofia CHELARU

